Katarina av Genova

Katarina av Genova (født Caterina Fieschi, kalt Caterinetta, 5. april 1447 i Genova, død 15. september 1510 i Genova) var en italiensk mystiker som utførte et omfattende veldedighetsarbeid blant syke og fattige. Hun dyrkes som helgen innenfor Den romersk-katolske kirke. Hennes helgendag feires den 15. september.

Liv og virke
Katarina ble født i adelsfamilien Fieschi og giftet seg da hun var 16 år gammel. Hennes ektemann, Giuliano Adorno, levde til å begynne med et meget utsvevende liv, men han forandret sin livsførsel og ekteparet flyttet til distriktet Portoria i Genova for å der pleie de fattige og syke ved Pammatone-sykehuset. Katarina ble enke i 1497 og intensifierte da sin innsats for de syke. Hun ble oppnevnt til forstander ved Pammatone-sykehuset og effektiviserte hospitalets administrasjon.

Katarina skrev flere skrifter, blant annet en traktat om skjærsilden. Hun opplevde også en rekke mystiske åpenbaringer.

Litteratur
 Cruz, Joan Carroll, The Incorruptibles: A Study of the Incorruption of the Bodies of Various Catholic Saints and Beati. Rockford, Illinois: TAN Books and Publishers 1977. ISBN 0-89555-066-0
 Farmer, David Hugh, The Oxford Dictionary of Saints. 3rd ed. Oxford: Oxford University Press 1992. ISBN 0-19-283069-4
 The Book of Saints: A Dictionary of Servants of God. 6th ed. London: Cassell 1994. ISBN 0-304-34357-9

Italienske helgener
Italienske forfattere
Personer fra Genova